ބޭހުގެ ބާވަތްތައް ދިވެހިރާއްޖެއަށް އެތެރެ ކުރުމާއި ވިއްކުމާބެހޭ ޤާނޫނު
(75/78)

ޑޮކްޓަރެއްގެ ޕްރިސްކްރިޕްޝަނެއް ނެތި ބޭނުން ކުރާންނުވާބޭސް މިނިސްޓްރީ އޮފް ހެލްތު އެންޑް ވެލްފެއަރގެ ހުއްދަނެތި ވިއްކުމަކީ މަނާކަމެކެވެ.
ކޮންޓްރެސެޕްޓިވްސް ބޭނުން ކުރަން ޑޮކްޓަރެއްގެ ލަފާ ދިންކަމުގެ ލިޔުމެއްނެތި ރާއްޖެއަށް އެކިބާވަތުގެ ކޮންޓްރެސެޕްޓިވްސް އެތެރެ ކުރުމަކީ މަނާކަމެކެވެ.
ބައިނަލްއަޤްވާމީ ލިސްޓް އޮފް ނޯކޮޓިކް ޑްރަގްސް ގައި ހިމެނޭ ކޮންމެ ބޭހެއް ރާއްޖެއަށް ގެނެވޭނީ މިނިސްޓްރީ އޮފް ހެލްތުގެ ހުއްދަ އެއް ލިޔުމަކުން ލިބިގެންނެވެ.
ބޭސް ވިއްކުމުގެ ހުއްދަ ލިބިފައިވާ ފަރާތްތަކުން އެތެރެކުރާ ބޭސް ފިޔަވައި ރާއްޖެއަށް އެތެރެކުރާ ބޭހުގެ ތެރެއިން ޑޮކްޓަރެއްގެ ލަފާގެމަތިން ނޫނީ ބޭނުންކޮށްގެންނުވާނެ ކޮންމެ ބޭހެއް ލިބިގަނެވޭނީ މިނިސްޓްރީ އޮފް ހެލްތުގެ ހުއްދައެއް ލިޔުމަކުން ލިބިގެންނެވެ.